Over halvdelen af partoutbilletterne til årets Nibe Festival er allerede solgt. Og de fire dage i juli er så småt ved at blive fyldt ud med musik.

De nye navne er blandt andre Turboweekend, Peter Sommer, Nabiha, Rugsted Kreutzfeldt, Peter AG og det svenske band Hoffmaestro. Udover de nævnte, er flere navne allerede programlagt. Omkring den 1. april skulle alle navne være på plads, og man kan herefter se hele programmet.